Пирдоп (община)
Община Пирдоп се намира в Западна България и е една от съставните общини на Софийска област.

География

Географско положение, граници, големина 
Общината се намира в източната част на Софийска област. С площта си от 152,435 km2 е 16-а по големина сред 22-те общини на областта, което съставлява 2,15% от територията на областта. Границите ѝ са следните:
 на север – община Тетевен, Област Ловеч;
 на изток – община Антон;
 на югоизток – община Копривщица;
 на юг – община Панагюрище, Област Пазарджик;
 на запад – община Златица.

Природни ресурси

Релеф 
Релефът на общината е равнинен, средно и високо планински, като територията ѝ попада в пределите на Стара планина, Задбалканските котловини и Средна гора.

Северният район на община Пирдоп се заема от южните склонове на Златишко-Тетевенска планина (съставна планина на Средна Стара планина). В нея, на границата с община Тетевен се издига най-високата ѝ точка – безименен връх, висок 2029,1 m. Южно от планината се простират от най-ниските и равни части на Златишко-Пирдопската котловина, по южната периферия на която протича река Тополница и в нейното корито, на границата с община Златица се намира най-ниската точка на община Пирдоп – 690 m н.в.

Южната половина на общината се заема от северните склонове на Същинска Средна гора, като от билото на планината на север, между левите притоци на река Тополница се простират дълги и тесни ридове, които достигат до левия бряг на реката. Тук най-високата точка е връх Урсолица 1441,5 m, разположен на билото на планината, на границата с община Копривщица.

Води 
Основна водна артерия на община Пирдоп е река Тополница (ляв приток на Марица), която протича и през нея с част от горното си течение по южната периферия на Златишко-Пирдопската котловина. Нейни основни притоци са реките: Куфорща (ляв), Манина река (десен), Граматик (десен), Рорач (ляв) и Бобевица (ляв). По нейното течение на територията на община Пирдоп са изградени язовирите „Душанци“ и „Жеков вир“ и голямото хвостохранилище на рудник „Асарел-Медет“.

Население

Етнически състав (2011) 
Численост и дял на етническите групи според преброяването на населението през 2011 г.:

Възрастов състав

Движение на населението (1934 – 2021)

Населени места 
Общината има 2 населени места с общо население 7281 жители към 7 септември 2021 г.

Административно-териториални промени 
 Указ № 313/обн. 17.02.1978 г. – обединява гр. Златица и гр. Пирдоп в едно ново населено място – гр. Средногорие;
 Указ 250/обн. 12.08.1991 г. – заличава община Средногорие и на нейната територия създава Община Антон, община Златица, община Мирково, Община Пирдоп, община Чавдар и община Челопеч;
 – заличава гр. Средногорие и възстановява кварталите му Златица и Пирдоп като отделни населени места – гр. Златица и гр. Пирдоп.

Транспорт 
През територията на общината, от запад на изток, на протежение от 6,4 km преминава участък от трасето на жп линията София – Карлово – Бургас от Железопътната мрежа на България.

През общината преминава участък от 7 km от Републикански път I-6 (от km 204,5 до km 211,5) от Републиканската пътна мрежа на България.

Топографска карта

Бележки

Източници

Външни препратки 
 Официален сайт на община Пирдоп